તરફથી સુધરાઈને અનેક વાર ફરિયાદ કરવામાં આવી છે, પણ સુધરાઈના અધિકારીઓના પેટનું પાણી પણ હલતું નથી. આ સંદર્ભમાં સ્થાનિક રહેવાસી જગદીશ પાટીલે મિડ-ડે LOCALને કહ્યું હતું કે ‘હનુમાનના મંદિર પાસે ઑલરેડી ટ્રાફિક જૅમ રહે છે એટલે ફુટપાથનો ઉપયોગ અનિવાર્ય છે. ખાસ કરીને ફુટપાથ બાળકોને ચાલવા માટે સુરક્ષિત છે. એ ફુટપાથ જ વૃક્ષના ભાગોથી ભરાઈ જતાં બાળકોને હવે મજબૂરીથી રોડ પર ચાલવું પડે છે. સુધરાઈએ કોઈ અણબનાવ બને એ પહેલાં જ આ ભાગોને હટાવવા માટે ત્વરિત પગલાં લેવાં જરૂરી છે.’